钦定古今图书集成/方舆汇编/职方典/第1275卷 > 永州府公署考 府县志合载
## 钦定古今图书集成/方舆汇编/职方典/第1275卷 > 永州府公署考 府县志合载

本府

永州府治　，近北倚山，唐、宋遗址，洪武十四年，知府余彦诚修。正德、崇祯间，皆复修理。中为正堂，堂后为穿堂，为和衷堂，为知府廨，堂东为清军、理刑二厅，堂西为捕盗厅，堂右旧有管粮厅，今废。堂左为兴济库，为经历司，右为照磨所，六房列于两翼，前为仪门。仪门内左为经历廨，为知事廨，右为灵孚祠，为照磨廨。左右僻地为吏舍。仪门外左为土地祠，右为寅宾馆。头门外有“申明” 、“旌善” 二亭，今废。

“清军厅　” 在府堂之左。

捕粮厅　旧在前街，嘉靖二十五年，通判萧文佐改入府堂右。

理刑厅　：在府堂左军厅之东。康熙六年奉裁，公署遂废。

“分守上湖南道　” ，在府治西。中为大堂，后为穿堂，左为官廨，右为吏书房，前为东、西序，又前为仪门。仪门外为寅宾馆。康熙六年奉裁，九年复议改分守衡永郴道，驻札衡州。

永州卫　明洪武间设

皇清康熙二十七年奉裁。

总镇府　康熙初，协镇彭世勋建，治于府城北。巡按察院司　在府治北。成化十一年，知府杨崇建，今废。

布政分司　在文昌宫右。万历壬寅，毁于火，未复基址犹存。

按察分司　在府治东，今废。

连山公馆　在府东北，今废。

南司　在县治后

北司　即“《溪濂》书院。” 顺治十四年，魏绍芳建。递运所　在湘口，今废。

司狱司　在县前大街

医学　在府治东，今废。

阴阳学　在府治西，今废。

僧纲司　在“高山” 、“太平” 二寺内。

“道纪司　” 在文昌、万寿二宫内。

广益仓　在府治东南。嘉靖二十五年，通判王宗尹建，大廒五间。

零陵县治　在南门内。宋县，今吕行中建。中为正堂，堂后为知县廨，前为仪门，仪门外为鼓楼。鼓楼之建，自嘉靖甲寅年知县潘涛始，今仍改为仪门。门内左有迎宾馆，右有狱。仪门东为主簿廨，今主簿廨废为吏舍。两翼为六房，堂后为库。大门之外，左旌善亭，右申明亭。康熙五年知

县李如芳于署后建“殚心楼” ，凡五楹，傍又建“退思亭。”

县丞署　在大堂左

主簿署　在仪门右，今废。

典史署　在仪门内左

公馆　在县治内

府馆　去县二里

黄阳巡检司　在北水程一百一十里。原在高溪市，隆庆元年，知府史朝富改今处。

预备仓　“在文昌宫前。”

“僧会司　” ，入于《僧纲司》。

“道会司　” ，入于《道纪司》。

养济院　在北关外。按旧制，有室、有门、有垣、有厅堂三间，以备县官临视存恤。盖以养民之老，而“鳏寡废疾无归者。月有粮，岁有薪，季有帛，冬有绵，病有药，死有棺。” 近钱粮多奉裁。

外州县

祁阳县治　，在长乐门内，明巳前无考。洪武七年创，置正堂三间，东西司房各五间。后堂为正廨，东为架阁库，库前立米厂，前为仪门三间，又前为大门。门外东南为谯楼三间，建于簿厅。王孝廉嘉靖辛酉夏五月知县邓汝相重造县头门及仪门，癸亥春又重造正厅。有《记》。

县丞署　在堂东

主簿署　“在堂西，洪武八年裁。”

典史署　：在县治右，顺治十五年重修。

察院司　在县南。顺治十一年，知县董钦承建。布政分司　在县治东。景泰七年，知县王原觐置。后改为察院。今废。

布政分司　在县治东渡春桥左。嘉靖二十七年戊申，知县胡介置。今废。

按察分司　在县东。洪武间，知县郑祥置，今废。府馆　在县治东城隍庙右。通判杜英立。正德十三年，通判贺位重建。今废。

归阳巡检司　在县东一百里。

永隆巡检司　在县西北一百里。

排山巡检司　，在县东北，即江湘巡司，移置。白水巡检司　，在县东南五十里。

江湘巡检司　在县北六十里。嘉靖八年，巡检丘杰申请，改置排山。

道会司　在县署后悬真观，旧设道官一员。明万历时，道士刘祐宾赴京袭授。

僧会司　在县署北甘泉寺，旧设僧官一员。阴阳学　在县前。旧设训科一员。

医学　在县前，旧设训科一员。

预备仓　在县署后

《祁字仓　》今废，无考。

常平仓　康熙辛酉春，知县王霭设立。

养济院　在县治西南二里许。今废。

东安县治　，正堂三间，耳房二间。右为库，元末为峒寇所毁。明洪武初，知县吉岳建。弘治间，知县路𬤝于库置石窖，又置后堂三间，耳房二间。陈祥麟则建内衙耳房、书房、戒石亭、仪门、幕厅各三间。朱应辰建示我轩，后废。

皇清康熙三年重建“申明亭”在谯楼东，洪武十三年

建。旌善亭在谯楼西，洪武十八年建。土地祠在仪门外东监房前后各三间。明万历九年，知县郑来翔重建。正屋三间，书房二间，六房东西各五间，六房。吏舍在堂西，谯楼上下各三间。知县陈祥麟置有铜壶滴漏一副，日天池一座，夜天池一座，分水壶一座，平壶一座，万水壶一座，水海一座，“楼景真人一躯，洞浮一” 枚，玉嘴三个，铜叶荷漏三个，筹箭二十四枝，明末尽矣。

布政分司　正厅三间，后厅三间，大门、二门各六间，在县东南，今废基存。

按察分司　正厅、后厅各三间，大门、二门各三间。旧在县前，洪武间迁于城外，通判萧干改建今处。

守镇百户所　正厅、后厅各三间，大门、二门各三间，在县西。洪武二十六年，百户张得山、乔林建。嘉靖二十一年，副千户乔爵重修。

芦洪巡检司　官厅三间，大门、二门各三间，巡检宅三间，在县北十里，明洪武五年建。

结陂市巡检司　在县北六十里。久革。

永丰仓　在县西。洪武十一年，知县张彦良建，万历元年重修。左右共十廒，官厅三间。

预备仓　旧制八乡俱有，久废。本县积有稻榖，并贮于永丰仓内。

龙岩公馆　在芦洪司右，万历三年建。

白牙公馆　：在本市。知县刘三锡建。

盐厂　在县北马迹潭，明万历四年建。

阴阳学　，在县治左，明洪武十八年建。

医学　在县治南，明洪武十八年建。

僧会司　在县城南，明洪武初，设于福昌寺侧。道会司　在县治东，明洪武初，设于寿昌观。惠民药局　在南门内，久废。

养济院　：在县城南，知县李信建。

道州治　在城西南隅。按旧志，东扺广济仓，西扺宁远卫，南至官街，北至旗纛庙后街。唐设刺史厅，元结作《厅壁记》，吕温作《厅壁后记》：“宋天圣丙寅，辛若济改建厅署，及后小厅、鼓角楼、廊庑、仓库。淳熙中，赵宣言作漫斋于厅之北。庆元丁巳，郡丞张焕卿重建鼓角楼。嘉定壬申，徐杞作平易堂于漫斋之后，又作宅生堂” 于厅事西，方信儒作九疑、环观阁于正堂之东，自为《记》。元至正壬寅重建，廨宇久废。明洪武元年，同知盖𢘆弼、通判张元湜开创之。正统八年，知州盛祥复修之。成化十五年，知州黄𤩰题其厅曰“牧爱堂。” 嘉靖三年，知州叶文浩重建鼓角楼。十四年，知州陈大濩建仪门六房。二十四年，知州王会重建“牧爱堂。” 万历戊子，知州张安庆重建六房，极其轩敞。牧爱堂五楹：东为银库，西为仪仗库，北为穿堂，又北为后堂。堂之北为圃，南为仪门，又南为鼓角楼，东西为六房，凡二十四楹。仪门外之东为土地祠，祠东为吏舍，又东为狱戒石亭，在正堂之右。申明、旌善二亭旧在州道西，北向，今左旌善，右申明，俱南向。然兵燹者屡矣，旧制百无一存。至

皇清顺治间，前后州守稍新葺之。康熙五六年间修。

葺尤多。如治之后堂、穿堂，皆焕然一新，东西两楹，六曹吏舍及皂隶亭，皆复整饬，仪门重加修理，鼓楼重为创建，规度皆复旧制。

同知署　在堂东

州判署　在堂西

吏目署　在土地祠西

布政分司　在州治东

按察分司　在布政司东，今毁。

中千户所　在卫西，久废。

后千户所　在卫东，久废。

广济仓　，在州治东。原立仓大使一员，久废。康熙五年，改立常平仓。

阴阳学　、医学　俱在州治东，久废。

僧正司　在报恩寺

道正司　在开元观

养济院　在州城东。嘉靖中，州守王会建。后万历中，州守李发重修，今废。

宁远县治　旧在冷道故城，明洪武二年乃迁今治。中为正厅，扁曰“仁民堂” ，左为尉厅，右为库藏。甬道中为戒石亭。东西厢为吏廊，前为仪门，门外东为土地祠，为狱，直南为谯楼，楼下为大门。门外左为旌善亭，右为申明亭。正厅后为中和堂，堂东为洗心轩，后为退思轩，后为寝室，旁有耳房，最后有园有池。

县丞署　在堂东

主簿署　在堂北

典史署　在治南

布政分司　在儒学西。正堂五间，左右为隶兵舍。后堂五间，中为穿堂，左右为膳厨，为书吏舍。正堂南为仪门，右为大门，三间西向。今废。守镇千户所　在县治西，属宁远卫。

府公馆　在县治西北。寝室三间，串亭一间，正堂二门各三间，厨舍二间，后厅三间，今废。鲁观巡检司　在县南五十里，原属江华县，名涛墟巡检司。明隆庆五年，知府史朝富改设本县九疑、鲁观二洞口地方。

北面巡检司　在县北八十里下漕洞。明洪武间建。今属新田县。

税课局　明洪武初设，随奉裁革。

预备仓　在千户所后

广积仓　在水南门内

阴阳学　在县北

医学　在县西

僧会司　在胜因寺

道会司　在九疑观

惠民药局　今废

养济院　在文昌门外

永明县治　。洪武二年，县丞彭德谦建，知县梅叔度增修。中为琴堂，扁曰“忠爱厅” ，左为册房，厅右为幕厅，东廊为吏、户、礼三房，粮房附之；西为兵、刑、工三房，承发附之。嘉靖庚子，知县杨时举建。明季兵毁。

皇清顺治壬辰，知县尹足法重建。康熙三年，复建正

堂三间，后堂一座，本县库在堂右，架阁库在堂左。竹楼一座，谯楼三间，仪门三间，戒石亭一间。寅宾馆在仪门外。土地祠在寅宾馆后。旌善亭在谯楼外左，申明亭在谯楼外右。焕然壮观焉。典史署　在县堂右。明季兵毁，今暂将黄、刘二公生祠改作衙署。

布政分司　在县治东

按察司　在县东。明知县梅叔度建。丁亥，兵毁。

皇清康熙五年重建。

府馆　在县前，万历二十年重修。

桐口公馆　在县东三十里。

白象巡检司　在县西南四十里。知县梅叔度建。嘉靖二十八年裁革。

桃川巡检司　在县西四十里。知县梅叔度建。白面墟巡检司　在县西十五里。知县梅叔度建。岁久倾圮，今赁民房居住。

枇杷仓　在枇杷所

桃川仓　在桃川所。今俱属流官千总管。永庆仓　，在仪门右。久废。

预备仓　在县堂东北，久废。康熙三年秋，重建“预备仓” 一座、三间；亭一座，在县堂左。

阴阳学　在县东街。旧宇颓废。万历二十年，知县胥从化重修。今又倒塌。

医学　在县东街后。倒塌，与阴阳学同署异舍，今倾圮。

僧会司　在县西西经寺，今与寺并废。

养济院　在厉坛左边，今废。

江华县治　，天顺六年建置。中为正堂，左贮仪仗册籍，右为库房，堂下东设吏、户、礼、承发四房，西设兵、刑、工、架阁、铺长五房，堂下为甬道，两旁建皂隶亭各一所。堂后为阳春堂，堂左为书楼一座，堂后为寝室，室前大门一座，左耳房一所，室后有思政楼，高四丈许，周围砖石包砌，仪门三楹，大门三楹。寅宾馆在仪门外，前厅三楹，左旁耳房一座，为抄案所。右树大门。后屋三楹，左右耳房各一座。福堂在仪门之右。旌善亭在大门外左。“申明亭” 在大门外右。

布政分司　在县治西南，万历三年建。正厅五间，东西两廊各三间，仪门三间，大门三间，后堂三间，串堂一间，东西耳房各三间。

府馆　在县东。嘉靖辛丑创建。通判周子恭《记》。锦田巡检司　在县南九十里，明洪武间创。锦冈巡检司　在县南六十里，原系军堡，洪武十九年改为司。

涛墟巡检司　在县南一百里。洪武十三年创。隆庆四年，知县蔡光申革。今衙舍无存。

广积仓　在县治东

预备仓　“在府馆后。”

阴阳学　、医学　俱在县东。

僧会司　在法隆寺

道会司　在重元观

养济院　在县东

新田县治　在北门内，左右四望，诸山遥向，群峰环拱，形家所谓“前有天马，后有翠屏” ，居高临下，诚莫善于此也。司马张恂定基于此，中立三楹为堂，内为直堂，为后堂，寝室三楹，耳房、火室各三楹。堂前重立三楹，以代卷棚及皂隶房。甬道左右各三楹，六房吏书居之。前为仪门，门左三楹为福德祠，又前为头门。外则蔽以屏壁，缭以周垣，其费皆出自民间。不数年而鼎革，止存败瓦。顺治丁亥，扫荡，湖南县始平。至丙申，知县沈维垣始为葺治，重修仪门三楹，扁其堂曰“修巳爱民” ，又曰“天鉴在兹。” 堂后左旁立三小楹，为静理案牍之堂，颜曰“来青轩。” 久之颓废。康熙丁未春，知县锺运泰重建头门三楹，左右六房各五楹。自堂及后衙诸务整理，皆自捐俸；题堂曰“亲民。”

典史署　在福德祠左。为门、为堂，为后堂寝室。因兵燹半圮，顺治辛丑，典史石进表渐次修葺，复设火室、草房三间，藩以土墙，而规模略就。巡检司署　距治三十里，额设于白面寨，原编有“弓兵二十五名。” 自明末己卯分设新邑，其寨辖在南乡境内，因属焉。时巡检员缺，遂将俸食改给典史。兵燹鼎革，节奉裁汰，虽具文屡请，未蒙允行，至今巡检官存而俸役实阙。康熙己酉，巡检黄在中迁地自建，

公馆　在县治东北隅。门堂各三楹，后为寝室，左右耳房，周翼以垣。康熙庚戌夏，知县锺运泰创建，以备经临驻节。

储积仓　在东门内。初止二楹，康熙丁未，知县锺运泰复建三楹。以逼处文庙，岚气蒸薰，不堪。

堆贮。因于己酉之秋，捐俸买县治南老营地一区，庀材鸠工迁之。

僧会司　。在十五寺中。选举有行，高僧司之。故无定所。